Príloha č. 8

**PORTÁL**

Poskytovateľ je povinný viesť v aktuálnom čase a v súlade s príslušnými platnými právnymi predpismi súvisiacu dokumentáciu k predmetu zmluvy, a to aj v digitálnej podobe prostredníctvom portálu – webovej aplikácie, do ktorej zabezpečí objednávateľ poskytovateľovi prístup, resp. prostredníctvom vlastnej webovej aplikácie, umožňujúcej integritu s iným systémom.

V Portáli časť Kalendár – vedený harmonogram, ktorý bude výstupom zo vstupných auditov v oblasti plnenia predmetu zmluvy, ktorý bude obsahovať termíny výkonov, ich sledovanie a dodržiavanie; naplánované výkony, vypracované dokumenty, písomné informácie a záznamy bude poskytovateľ počas doby platnosti zmluvy viesť na portáli mesačne v samostatných evidenciách - v moduloch, do ktorých má objednávateľ online prístup.

Portál bude poskytovateľ priebežne aktualizovať a dopĺňať údaje o odborných prehliadkach a odborných skúškach technických zariadení (ďalej len „TZ“) a vyhradených TZ (ďalej len „VTZ“), záznamy technikov a odborných pracovníkov v členení podľa jednotlivých pracovísk objednávateľa. Tieto budú poskytovať úplnú a aktuálnu informáciu v danom mesiaci o plánovaných a už zrealizovaných výkonoch.

Do 30 dní po ukončení platnosti zmluvy budú všetky údaje poskytovateľom vyexportované objednávateľovi dohodnutým spôsobom.